[{"text_idx": "#000002", "text": "Gyda\u2019r bil ynni cyfartalog bellach yn costio tua \u00a32,500, rydym i gyd yn chwilio am ffyrdd o ostwng ein biliau ynni. Isod ceir rhai dulliau, sy\u2019n seiliedig ar dystiolaeth, i ostwng eich bil nwy am ddim."}, {"text_idx": "#000003", "text": "Y pum dull gorau o arbed nwy gartref am ddim"}, {"text_idx": "#000004", "text": "1. Gostyngwch y gosodiadau ar falfiau rheiddiadur thermostatig"}, {"text_idx": "#000005", "text": "Mae falfiau rheiddiadur thermostatig (TRVs) yn falfiau hunanreoleiddio sydd wedi\u2019u gosod ar reiddiaduron sy\u2019n rheoli tymheredd ystafell drwy newid llif y dw\u0302r poeth i\u2019r rheiddiadur. Mae\u2019r falfiau hyn yn cael eu camddefnyddio\u2019n eang fel switshis ymlaen/diffodd. Yn lle hynny, dylid eu gosod i dymheredd is mewn ystafelloedd fel ystafelloedd gwely ac ardaloedd lle nad ydych yn byw i gyflawni\u2019r arbedion mwyaf posibl."}, {"text_idx": "#000006", "text": "Gall addasu falfiau nad ydynt yn yr ystafell fyw i 1.5\u00b0C yn oerach nag o\u2019r blaen arbed \u00a368 y flwyddyn oddi ar fil nwy nodweddiadol aelwyd arferol."}, {"text_idx": "#000007", "text": "Mae gan bob falf ddeial, fel arfer wedi\u2019i rifo o 1 i 5 neu 6. Lle mae falfiau wedi\u2019u gosod ar 4 neu uwch ar hyn o bryd, rydym yn argymell troi\u2019r deial i\u2019r pwynt canol ar bob rheiddiadur heblaw\u2019r ystafell fyw (ee, 3 ar ddeial hyd at 6). Bydd gosodiadau uwch yn gwresogi\u2019r ystafell i dros 18\u00b0C, sy\u2019n defnyddio mwy o ynni."}, {"text_idx": "#000008", "text": "2. Trowch dymheredd llif y boeler ar foeleri combi i lawr i 60\u00b0C"}, {"text_idx": "#000009", "text": "Mae gan y mwyafrif o gartrefi\u2019r Deyrnas Unedig foeleri combi (boeleri nwy sy\u2019n darparu gwres a dw\u0302r poeth yn o\u0302l y galw, ac nid oes ganddynt danc dw\u0302r poeth ar waha\u0302n). Ar hyn o bryd mae llawer wedi\u2019u gosod gyda thymheredd llif \u2013 y tymheredd y mae\u2019r boeler yn gwresogi dw\u0302r sy\u2019n cael ei anfon i\u2019r rheiddiaduron iddo \u2013 o 70-80\u00b0C. Mae gostwng y tymheredd llif i 60\u00b0C neu lai yn gwneud i\u2019r boeler redeg yn fwy effeithlon."}, {"text_idx": "#000010", "text": "Mae gostwng tymheredd llif boeler combi o 75\u00b0C i 60\u00b0C yn arbed \u00a397 y flwyddyn (neu 8% oddi ar eu bil nwy) i aelwyd arferol, os ydych yn fodlon derbyn tymheredd ystafell ychydig yn is."}, {"text_idx": "#000011", "text": "Mae Nesta wedi creu offeryn ar-lein syml i helpu cartrefi i wneud y newid hwn. Ewch i offeryn Her Arbed Arian Boeleri i gymryd y cam hwn."}, {"text_idx": "#000012", "text": "3. rowch dymheredd y dw\u0302r poeth ar foeleri combi i lawr i 42\u00b0C"}, {"text_idx": "#000013", "text": "Mae boeleri combi hefyd yn galluogi defnyddwyr i reoli tymheredd y dw\u0302r poeth a gyflenwir i dapiau a chawodydd. Mae gostwng tymheredd y dw\u0302r poeth yn lleihau faint o danwydd sydd ei angen i gynhesu\u2019r dw\u0302r."}, {"text_idx": "#000014", "text": "Gallai troi tymheredd y dw\u0302r poeth i lawr ar foeler combi arbed \u00a326, neu 2% oddi ar y bil nwy, y flwyddyn i aelwyd arferol."}, {"text_idx": "#000015", "text": "4. Gostyngwch dymheredd y silindr dw\u0302r poeth i 60\u00b0C"}, {"text_idx": "#000016", "text": "Gall cartrefi sydd a\u0302 systemau gwresogi a\u0302 silindr dw\u0302r poeth ar waha\u0302n ostwng tymheredd y silindr ei hun fel nad yw dw\u0302r yn cael ei gynhesu\u2019n ddiangen. Ni ddylid gostwng y tymheredd yn is na 60\u00b0C, gan fod bacteria legionella, a all achosi clefyd y llengfilwyr, yn gallu goroesi a thyfu mewn dw\u0302r cynnes sydd wedi\u2019i storio o dan 60\u00b0C."}, {"text_idx": "#000017", "text": "Gallai gosod eich silindr dw\u0302r poeth i 60\u00b0C dorri 2% oddi ar ddefnydd nwy aelwyd, neu \u00a326 oddi ar fil nwy nodweddiadol, bob blwyddyn."}, {"text_idx": "#000018", "text": "5. Diffodd gosodiadau rhagboethi ar foeleri combis"}, {"text_idx": "#000019", "text": "Mae gan rai boeleri combi osodiad rhagboethi sy\u2019n galluogi defnyddwyr i gael dw\u0302r poeth ar unwaith, yn hytrach nag aros ychydig eiliadau i\u2019r tapiau redeg yn boeth. Er mwyn gwneud hyn, mae\u2019r boeler yn tanio\u2019n rheolaidd i gynhesu ychydig bach o ddw\u0302r poeth, hyd yn oed pan nad yw\u2019r tapiau\u2019n cael eu defnyddio. Gall diffodd y gosodiad rhagboethi helpu i arbed rhywfaint o ynni i aelwydydd heb unrhyw gost ychwanegol. Mae The Heating Hub wedi creu rhai cyfarwyddiadau pwrpasol gwych ar sut i ddiffodd y gosodiad hwn ar wahanol fathau o foeleri: Vaillant, Ideal a Worcester."}, {"text_idx": "#000020", "text": "Gallai diffodd y gosodiad rhagboethi arbed 0.8% neu \u00a310 y flwyddyn oddi ar fil nwy arferol."}, {"text_idx": "#000021", "text": "Os gallwch fuddsoddi hyd at \u00a3300 mewn rhywfaint o dechnoleg glyfar, gallai thermostat clyfar arbed 5.3% (neu hyd at \u00a364) ar fil nwy aelwyd arferol bob blwyddyn. Mae gan fodelau rheolyddion gwresogi mwy newydd, fel Nest fersiwn 3, dechnoleg hyd yn oed yn fwy clyfar a all fodiwleiddio boeleri cydnaws (yn y bo\u0302n yn troi\u2019r fflam yn eich boeler i lawr, fel pan fyddwch yn troi\u2019r nwy i lawr ar eich hob). Yn olaf, mae gosod inswleiddiad llofft yn sicr yn werth y drafferth. Ar gyfer ty\u0302 ar waha\u0302n heb ychydig o insiwleiddio llofft, gall gwaith DIY i ychwanegu at yr inswleiddiad o 50-100m i 300mm gostio tua \u00a3200, ac arbed \u00a381 oddi ar fil nwy blynyddol arferol."}, {"text_idx": "#000022", "text": "I ddarllen mwy am y canfyddiadau hyn, gallwch ddarllen yr adroddiad llawn ar wefan Nesta."}, {"text_idx": "#000023", "text": "Sylwch fod y safbwyntiau a\u2019r cyngor yn y blogbost hwn yn cael eu darparu gan Nesta ac nad ydynt i\u2019w priodoli i bartneriaid yr Ymgyrch Arbed Arian Boeleri."}, {"text_idx": "#000025", "text": "Gwybodaeth allweddolAm NestaCanllaw cam wrth ganCwestiynau cyffredinBlog"}]